open-index/open-wikipedia-markdown huggingface dataset:
הפיגוע ביהוד (1953)

250px|ממוזער|שמאל|שלט רחוב השלושה ביהוד לזכר אם ושני ילדיה שנרצחו בפיגוע חבלני ביהוד באוקטובר 1953 שבעקבותיו הוחלט על פעולת הנקם בקיביה
**הפיגוע ביהוד** היה פיגוע טרור שביצעו חברי חוליית פדאיון פלסטינית ב-12 באוקטובר 1953, בבית במועצה המקומית יהוד. שלושה מבני משפחת קאניאס, האם סוזאן (בת 39) ושני ילדיה שושנה (בת 3) ובני (בן שנה), נרצחו בפיגוע ובנה הבכור נפצע באורח קל. בעקבות הפיגוע בוצעה פעולת קיביה.

## הפיגוע
בשעות הערב של יום שני, 12 באוקטובר 1953, חדרה חוליית פדאיון פלסטינית מהגדה המערבית והגיעה ליהוד. באותו זמן ישנו בבית משפחת קאניאס שבקצה רחוב 16 שבעיר, אם המשפחה, שבעת ילדיה וסבתם. אב המשפחה לא שהה באותו זמן בבית, משום שעבד במפעל בנגב וחזר לביתו רק פעם בשבוע. כל הנוכחים בבית לנו באותו החדר. בשעה 1:30 בלילה קרבו המחבלים לבית, והשליכו רימון יד לחדר השינה דרך החלון.

אם המשפחה, סוזאן קאניאס, ושניים מילדיה, בנימין בן השנה וחצי ושושנה בת הארבע, ישנו במרכז החדר. שני הילדים נהרגו מיד, וסוזאן, שנפצעה באורח אנוש וידה נקטעה, מתה מפצעיה בבית החולים. הסבתא וחמשת הילדים האחרים ישנו על מיטה וספה בצד החדר ולא נפגעו, משום שרסיסי הרימון התפזרו לטווח קצר. רק הבן הבכור, שישן סמוך לחלון, נפצע באורח קל.

סמוך לשעה 2 בלילה, נפתחה אש על רכב שנסע בכביש בין לוד לחיפה. הנהג הגביר את מהירותו והצליח להימלט. מאוחר יותר נמצאו על המכונית חמישה קליעים, והנהג דיווח על האירוע למשטרת פתח תקווה. סבורים כי האלמונים שפתחו באש על המכונית הם חברי החוליה שביצעה את הפיגוע ביהוד כמחצית השעה קודם לכן.

עקבות המחבלים הובילו לסביבות הכפר רנתיס, כחמישה קילומטרים צפונית לכפר קיביה. לפי ההיסטוריון בני מוריס, "התקיפה חזרה על דפוס שנשתגר" מאז חודש מאי אותה השנה.

## בעקבות הפיגוע

מפקד הלגיון הירדני, ג'ון באגוט גלאב, חשש מפני פעולת תגמול ישראלית ולכן הציע שגששים ישראלים יעקבו על כלבי גישוש אחר מבצעי הפיגוע בתוך שטח ירדן. הייתה זו הפעם הראשונה שירדן הציעה הצעה שכזאת. אלא שהגשש וכלבו אבדו את העקבות והריח במרחק לא רב מהגבול, סמוך למשטרת רנתיס. בעקבות זאת, הבטיח גלאב שירדן "תעשה כל שביכולתה להעמיד לדין את האשמים, אם הם מצויים בשטח ירדן". ב-14 באוקטובר גינתה ועדת שביתת הנשק ישראל–ירדן את הרצח המשולש, ובאופן יוצא דופן, הצביע הפעם נציג ירדן בוועדה בעד החלטת הגינוי.

אולם כבר בבוקר 13 באוקטובר החליטו ראש הממשלה דוד בן-גוריון (שהיה בתקופה זו בחופשה), הרמטכ"ל מרדכי מקלף, ראש אג"ם משה דיין וממלא מקום שר הביטחון פנחס לבון, לבצע פעולת תגמול קשה בתגובה לפיגוע. הכפר קיביה נבחר כיעד לפעולה. פעולת קיביה לא הובאה לאישור הממשלה, ושר החוץ וממלא מקום ראש הממשלה, משה שרת, לא הוכנס בסוד המבצע.

במהלך פעולת קיביה פוצצו כ-45 בתים ונהרגו כ-60 אזרחים מתושבי הכפר, רובם נשים וילדים. לצה"ל לא היו נפגעים.

## קישורים חיצוניים
*
* 
* 
* 
* 
* 
* 
* 
* 
* 
* 
* 

## הערות שוליים

קטגוריה:1953 בישראל
קטגוריה:יהוד-מונוסון
יהוד
יהוד
יהוד
אנג'לה בורסוק

**אנג'לה (אנג'ליקה) בורסוק** (נולדה באוקראינה ב-29 באוגוסט 1967) היא שחמטאית בדרגת אמן בינלאומי ושופטת שחמט ישראלית. זכתה פעמיים בסגנות אליפות ישראל לנשים. לשעבר חברת נבחרת ישראל לנשים, שייצגה את ישראל בשבע אולימפיאדות שחמט ובשש אליפויות אירופה.

## ביוגרפיה
אנג'לה בורסוק עלתה לישראל מחרסון, שבאוקראינה, בשנת 1997. בשנת 2005 השיגה ציון לדרגת רב-אמן הכללית.

דירוג השיא שלה היה באוקטובר 2008 - מקום ה-67 בין הנשים בעולם, לפי מד כושר.

מייצגת את מועדון השחמט אשדוד. שיחקה בליגה הלאומית בשנת 2000 (בלוח ייעודי לנשים) ובשנת 2012.

בורסוק נשואה ומתגוררת באשדוד.

## הישגים בולטים
* 2002 - סיימה במקום שלישי באליפות ישראל לנשים, לאחר שצברה 5.5 נקודות מ-9 אפשריות.
* 2004 - זכתה בסגנות אליפות ישראל לנשים, לאחר שצברה 6 נקודות מ-9 אפשריות.
* 2006 - זכתה בשנית בסגנות אליפות ישראל לנשים, לאחר שצברה 5 נקודות מ-7 אפשריות.
* 2013 - הייתה שותפה לניצחון היסטורי של נבחרת ישראל על נבחרת רוסיה במסגרת אליפות אירופה לנשים.

## קבלת דרגות בינלאומיות
* 1997 - רב-אמן לנשים
* 2008 - אמן בינלאומי.

## אנג'לה בורסוק ב[[אולימפיאדת השחמט]]
בין השנים 2000 ל-2014 השתתפה אנג'לה בורסוק ב-7 אולימפיאדות שחמט:

## קישורים חיצוניים

* דף השחקנית של אנג'לה בורסוק באתר האיגוד הישראלי לשחמט
* משחקיה של אולגה אנג'לה בורסוק , באתר צ'סדיבי 

## הערות שוליים

קטגוריה:אמנים בין-לאומיים ישראלים
קטגוריה:נציגות ישראל באולימפיאדת השחמט
קטגוריה:שחמטאיות יהודיות
קטגוריה:עסקני שחמט ישראלים
קטגוריה:שחמטאים יהודים אוקראינים
קטגוריה:שחמטאיות אוקראיניות
קטגוריה:עולות בשנות ה-1990
קטגוריה:עולים בשנות ה-1990
קטגוריה:אשדוד: אישים
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:ישראליות שנולדו ב-1967
קטגוריה:ישראלים שנולדו ב-1967
דוד סגל (אתלט)

**דוד יו "דייב" סגל** (באנגלית: **David Hugh Segal** נולד ב-20 במרץ 1937) הוא אתלט יהודי-בריטי בעבר, בעל מדליית ארד אולימפית (רומא 1960) בריצת שליחים 4x100 מטר, סגן אלוף אירופה (סטוקהולם 1958), אלוף המכביה (השישית 1961), פעמיים ברציפות אלוף בריטניה (1957 ו-1958) ושיאן בריטניה בריצת 200 מטר.

## ביוגרפיה
סגל נולד וגדל בלונדון.

### 1956
באולימפיאדת מלבורן (1956) סיים סגל במקום חמישי בריצת שליחים 4x100 מטר בתוצאה של 40.6 שניות (40.74 שניות) בשלב חצי הגמר הנבחרת הבריטית קבעה תוצאה של 40.6 שניות (40.68 שניות). נוסף לכך, הוא סיים במקום 31 בריצת 100 מטר בתוצאה של 10.9 שניות (11.02 שניות) ובמקום 38 בריצת 200 מטר בתוצאה של 22.1 שניות (22.22 שניות).

### 1957
באליפות בריטניה שנערכה בשנת 1957 זכה סגל במדליית זהב בריצת 220 יארד בתוצאה של 21.9 שניות.

### 1958
באליפות בריטניה שנערכה בשנת 1958 זכה סגל במדליית זהב בריצת 220 יארד בתוצאה של 21.4 שניות ובכך הגן על תוארו. במשחקי חבר העמים שנערכו בקארדיף, ויילס ביולי אותה שנה הוא זכה במדליית זהב בריצת שליחים 4x100 מטר בתוצאה של 40.72 שניות, לפני ניגריה (41.05 שניות) ואוסטרליה (41.64 שניות).

כחודש לאחר מכן, באליפות אירופה שנערכה בסטוקהולם, שוודיה באוגוסט אותה שנה הוא זכה בשתי מדליות כסף, בריצת 200 מטר בתוצאה של 21.3 שניות, אחרי מנפרד גרמר מגרמניה (21.0 שניות) וג'וסלין דלקור מצרפת (21.3 שניות) ובריצת שליחים 4x100 מטר בתוצאה של 40.2 שניות, אחרי מערב גרמניה שקבעה שיא אליפות חדש של 40.2 שניות ולפני ברית המועצות 40.2 שניות.

### 1960
סגל החל ללמוד באוניברסיטת פורמן בגרינוויל, קרוליינה הדרומית ב-1960 ומאז הוא מתגורר בארצות הברית. 

באליפות בריטניה שנערכה בשנת 1960 זכה סגל במדליית כסף בריצת 220 יארד בתוצאה של 21.55 שניות, אחרי דייוויד ג'ונס (21.31 שניות). באולימפיאדת רומא (1960) הוא זכה במדליית ארד בריצת שליחים 4x100 מטר ביחד עם פיטר רדפורד, דייוויד ג'ונס וניק וייטהד בתוצאה של 40.32 שניות, אחרי גרמניה 39.66 שניות וברית המועצות 40.24 שניות. האמריקאים שסיימו ראשונים נפסלו. בשלב המוקדמות הנבחרת הבריטית קבעה תוצאה של 40.1 שניות (40.27 שניות). נוסף לכך, הוא סיים במקום 12 בריצת 200 מטר, לאחר שפסל בשלב חצי הגמר בשני הזינוקים. בשלב רבע הגמר הוא קבע תוצאה של 21.1 שניות (21.21 שניות) ועלה מהמקום השמיני.

### 1961
בתחרויות האתלטיקה של המכביה השישית שנערכו בשנת 1961 זכה סגל ב-4 מדליות, 3 זהב ו-1 ארד. מדליות זהב, בריצת 200 מטר בתוצאה של 21.6 שניות ובריצות השליחים 4x100 מטר בשיא מכביה חדש של 43.0 שניות ו-4x400 מטר בשיא מכביה חדש נוסף של 3:18.0 דקות. מדליית ארד, בריצת 400 מטר בתוצאה של 49.4 שניות, אחרי סטיב דאמאשק שקבע שיא מכביה חדש של 48.8 שניות וגרדנשוורץ (49.1 שניות), שניהם מארצות הברית.

## שיאים אישיים
* ריצת 100 יארד: 9.5 שניות
* ריצת 100 מטר: 10.5 שניות (1960)
* ריצת 200 מטר: 21.21 שניות (1960)
* ריצת 220 יארד: 21.0 שניות
* ריצת 220 יארד (בקו ישר): 20.4 שניות

## קישורים חיצוניים

* דוד סגל, באתר *gbrathletics* 
* דוד סגל, באתר *gbrathletics* 
* 
* 

## הערות שוליים

קטגוריה:אצנים בריטים
קטגוריה:אתלטים יהודים
קטגוריה:אלופי המכביה: אתלטים
קטגוריה:אתלטים באולימפיאדת רומא (1960)
קטגוריה:משתתפים יהודים באולימפיאדת רומא (1960)
קטגוריה:בריטים שנולדו ב-1937
ויליאם הולמס

סר **ויליאם ג'ורג' הולמס** (; 1892–1969) היה לוטננט גנרל בצבא בריטניה אשר פיקד על הארמייה התשיעית במהלך מלחמת העולם השנייה.

## ביוגרפיה
### תחילת דרכו
הולמס נולד בשנת 1892. ב-1911 הוא התגייס לצבא בריטניה ולמד באקדמיה הצבאית המלכותית בסנדהרסט. הוא הוצב ברגימנט קלעי המלך הוולשים, ולחם במסגרתו במהלך מלחמת העולם הראשונה. במהלך המלחמה הוא קיבל 4 צל"שים, ועוטר באות השירות המצוין וכן במדליית הכסף על גבורה צבאית מטעם ממלכת איטליה. ב-1921 השתתף בדיכוי מרידה מקומית בווזיריסטן. ב-1933 הוא מונה למפקד הגדוד ה-2 שברגימנט לנקשייר מזרח. ב-1934 הועלה לדרגת קולונל והוצב במטה פיקוד הצפון. ב-1935 הוא מונה למפקד הבריגדה ה-8 אשר הייתה חלק מהדיוויזיה ה-3. ב-1937 הוא התמנה למייג'ור גנרל הצעיר ביותר בצבא הבריטי, ב-1938 הוא קיבל פיקוד על הדיוויזיה ה-42 (מזרח לנקשייר).

### מלחמת העולם השנייה ואחריתו

עם פרוץ מלחמת העולם השנייה בספטמבר 1939 היה הולמס מפקד הדיוויזיה ה-42, אשר נכללה בחיל המשלוח הבריטי של הלורד גורט, ולחם במהלך המערכה על צרפת ועל ארצות השפלה ב-1940. בעקבות נפילת צרפת והפינוי מדנקרק, הוחזר הולמס לבריטניה, וביוני של אותה שנה הועלה לדרגת לוטננט גנרל ומונה למפקד הקורפוס ה-10 שהוקם זה עתה בסוריה. הקורפוס שלו נכלל במסגרת הארמייה השמינית של ברנרד מונטגומרי, אולם הוא לא פיקד עליו במהלך הקרבות. במקביל לתפקידו כמפקד הקורפוס ה-10, בנובמבר 1941 הוא מונה למפקד פיקוד מצרים שריכז תחתיו את כל כוחות חבר העמים הבריטי במצרים. באוגוסט 1942 העביר את הפיקוד להרברט למסדן, ומונה למפקח הכללי על התחבורה במשרד המלחמה. בספטמבר של אותה שנה הוא מונה למפקד הארמייה התשיעית, אשר הגנה על ארץ ישראל עבר הירדן וקפריסין. הוא פיקד על הארמייה עד פרישתו בפברואר 1945. הוא נפטר ב-1969.

## קישורים חיצוניים
* ויליאם הולמס באתר הגנרלים של מלחמת העולם השנייה 
* 

קטגוריה:מעוטרי אות השירות המצוין
קטגוריה:גנרלים בריטים במלחמת העולם השנייה
קטגוריה:מפקדי גייסות בצבא בריטניה במלחמת העולם השנייה
קטגוריה:מפקדי ארמיות בצבא בריטניה במלחמת העולם השנייה
קטגוריה:בריטים שנולדו ב-1892
קטגוריה:בריטים שנפטרו ב-1969
מגדל אירי עגול

ממוזער|המגדל העגול ב
**מגדל אירי עגול** (באירית: **Cloigtheach**) הוא כינוי לסוג של מגדלים עגולים מתקופת ימי הביניים אשר פזורים ברחבי אירלנד. פרט לאירלנד, קיימים שני מגדלים כאלו בסקוטלנד ואחד באי מאן. אין הסכמה באשר למטרת בנייתם של המגדלים. ככל הנראה הם שימשו כמגדלי פעמונים, מקומות מקלט או שניהם. באופן כללי, מגדל אירי עגול נמצא בדרך כלל בקרבת כנסייה או מנזר. דלת המגדל פונה לרוב אל צדה המערבי של הכנסייה, וכך יכולים ארכאולוגים לעיתים לזהות מקומות של כנסיות שנהרסו כאשר המגדלים העגולים שרדו.

## תיאור כללי
גובה המגדלים נע בין 18 עד 40 מטרים, והיקפם 12 עד 18 מטרים. דלת המגדל גבוהה שניים או שלושה מטרים מהקרקע, ובדרך כלל אינה נגישה אלא באמצעות סולם. הסיבה לכך ככל הנראה היא כדי לעשות את המבנה חזק יותר. בחלק מהמגדלים ישנן שתי קומות (או נותרו סימנים שהייתה להם בעבר קומה נוספת), עם רצפה מפרידה עשויה מעץ. ככל הנראה היו סולמות שחיברו ביניהן. החלונות הם למעשה חריצים באבן, הנמצאים גבוה למעלה. הגג הוא בדרך כלל חרוטי.

## היסטוריה
המבנים נבנו באירלנד בין המאות ה-9 וה-12. נמצאו עדויות ל-120 מגדלים כאלו ברחבי אירלנד, מתוכם בין 18 ל-20 במצב כמעט מושלם. פרט לאירלנד, שרדו עוד שני מגדלים בסקוטלנד ואחד באי מאן. מטרת בניית המגדלים אינה ברורה. תאוריה פופולרית בעבר גרסה כי הם שימשו כמעוז כנגד פשיטות הוויקינגים על אירלנד. לפי השערה זו, הועמדו צופים על המגדלים, וכאשר הבחינו הללו בפולשים מתקרבים, האוכלוסייה המקומית (או לפחות אנשי הדת), היו נמלטים אל המגדל. עם זאת, תאוריה זו בעייתית כיוון שמבנה המגדלים אינו יעיל למטרה זו. יתרה מכך, הדלתות עשויות מעץ, ופולש מבחוץ יוכל בקלות לשרוף אותן ולהיכנס או אף לחנוק למוות בעשן את כל דרי המבנה. לפיכך סוברים חוקרים רבים שהמגדלים נועדו למעשה לשמש כמגדלי פעמונים עבור הכנסיות שבקרבתן נמצאו.

מבנים רבים באירלנד המודרנית נבנו בצורת מגדל עגול, כמחווה למגדלים העגולים העתיקים. ביניהם ניתן למנות את: קברו של המדינאי האירי דניאל או'קונל אשר מת ב-1847, אנדרטה לזכר החיילים ממחוז וקספורד שבאירלנד אשר נהרגו במלחמת קרים (נמצאת ב במחוז וקספורד), אנדרטה ב במקום בו על פי המסורת נהרג המנהיג האירי .

## קישורים חיצוניים

* Irish Round Towers.
* Irish Round Towers
* Kinneigh Round Tower
* Irish round towers in Google Earth

קטגוריה:אירלנד: מבנים
קטגוריה:אירלנד: מבני דת
קטגוריה:מגדלי פעמונים
קטגוריה:אירופה: מגדלים
אירי עגול
יניס וימבריס

**יניס וימבריס** הם השמות המיוחסים לדמויות המקראיות של חרטומי מצרים שהתמודדו מול משה.

השמות מופיעים בתרגום התורה המיוחס ליונתן על ספר שמות ומקומות נוספים בתורה. הם נזכרים בתלמוד ובמדרשים גם בשמות **יוחנא (לעיתים: יוחני) וממרא**. על פי מסורת יהודית מסוימת, השניים היו בניו של בלעם.

הסופר הרומאי פליניוס הזקן (המאה ה-1 לספירה) ציין בחיבורו "תולדות הטבע", שבין האסכולות של המאגיה, ישנו פלג שמקורו במשה ו**יאנס**, וכפי הנראה הוא חשב את יאנס ליהודי.
הרטוריקן הלטיני אפוליוס (המאה ה-2) ציין בחיבורו "אפולוגיה" את המכשף "יוהאנס" (יאנס) בין מכשפים ידועים, ובהם גם משה, שהיו פעילים לאחר זורואסטר ואוסטאנס .

הפילוסוף הסורי נומניוס מאפאמיה (המאה ה-2) התייחס בספר השלישי של חיבורו "על הטוב" אל האגדה על המאבק בין משה לצמד הקוסמים המצריים: "והבאים בתור הגיעו **יאנס ויאמברס**, חרטומים מצרים, אנשים שנחשבו כי אין עולים עליהם בעשיית קסמים בזמן שהיהודים גורשו ממצרים. אז אלה היו האנשים שנבחרו על ידי תושבי מצרים כמתאימים לעמוד מול משה (ביוונית: "מוסיאוס"), שעמד בראש היהודים, איש שהיה בעל כוח רב בתפילה לאלוהים; והמכות שמשה הביא על מצרים, אנשים אלה הראו שביכולתם לבטל את העזות שבהן".
על כך שהיה ביכולתם של יאנס ויאמברס להתנגד למשה, נרמז גם באיגרת השנייה אל טימותיוס (הברית החדשה) ובמסורת היהודית.

בפפירוס צ'סטר ביטי השישה עשר, נזכר ספר חיצוני על שם יניס וימבריס הקוסמים.

## קישורים חיצוניים

## הערות שוליים

קטגוריה:מצרים העתיקה
קטגוריה:דמויות מיתולוגיות
קטגוריה:מאגיה
רכבת הידידות

**רכבת הידידות** (באנגלית: **Friendship Train**) הייתה יוזמה של עיתונאים ואזרחים אמריקנים ב-1947 למשלוח מזון ואספקה לצרפת ואיטליה, שכלכלתן נפגעה אנושות במהלך מלחמת העולם השנייה.
## היסטוריה
סיום מלחמת העולם השנייה ב-1945, הותיר את אירופה חבולה ומדממת ואת כלכלתה הרוסה. מצבה של ארצות הברית, שהמלחמה לא התחוללה בשטחה, היה טוב לעין ערוך. במסגרת תוכנית מרשל, השתדלה ארצות הברית לשקם את אירופה. הרעיון של רכבת הידידות הוצע ב-1947 בידי העיתונאי דרו פירסון (Drew Pearson), בטורו היומי "The merry-Go-Round" אשר התפרסם בוושינגטון פוסט. הרעיון צבר תאוצה ברחבי העיתונות האמריקנית, ועד מהרה יצא אל הפועל. ב-7 בנובמבר של אותה שנה, יצאה רכבת מלוס אנג'לס ונסעה ברחבי ארצות הברית תוך שהיא עוצרת ב-25 תחנות שונות ברחבי הארץ. על הרכבת העמיסו אזרחים באופן פרטי תרומות של מזון, ביגוד ודלק, וכן תרומות כספיות. בסה"כ נאספו מוצרים בשווי של 40 מיליון דולר אמריקאי. בשל העומס, בניו יורק סיטי התעכבה הרכבת 11 ימים, ומכוניות נשלחו אל עוד תשע ערים ולאחר מכן המשיכה הרכבת מניו יורק.

מטען הרכבת הועמס על אוניות והושט לנמל לה האבר בצרפת. רכבת הידידות הייתה מחווה של רצון טוב, וסיוע לתוכנית מרשל. ב-1949 צרפת גמלה לארצות הברית באמצעות רכבת התודה (Merci Train), אשר יצאה מצרפת לניו יורק עמוסה במתנות לאזרחי ארצות הברית. ב-1967 ארגן ארגון נוער מגרמניה המזרחית "רכבת ידידות" לברית המועצות. הפוליטיקאי הרוסי סרגיי אברמוב ארגן ב-2004 "רכבת ידידות" לצ'צ'ניה.

## קישורים חיצוניים
* America's Friendship Train

## הערות שוליים

קטגוריה:בעקבות מלחמת העולם השנייה
קטגוריה:יחסי ארצות הברית – צרפת
קטגוריה:יחסי איטליה – ארצות הברית
קטגוריה:1947
קטגוריה:1947 בארצות הברית
קטגוריה:1947 בצרפת
קמלה פרסד ביססר

**קמלה פרסד-ביססר** (באנגלית: **Kamla Persad-Bissessar**; נולדה ב-22 באפריל 1952) כיהנה כראשת ממשלת טרינידד וטובגו בשנים 2010–2015. הייתה האישה הראשונה בתפקיד ועמדה בשנים 2010–2011 בראש חבר העמים הבריטי.

## ביוגרפיה
פרסד-ביססר נולדה בדרום האי טרינידד להורים ממוצא הודי. היא בוגרת לימודי חינוך ומשפטים ובעלת תואר שני במנהל עסקים.

בשנת 1995 נבחרה לפרלמנט טרינידד וטובגו כנציגת מחוז סיפאריה בשנת 1999 מונתה לשרת החינוך וכיהנה בתפקיד שנתיים. בשנת 1995 ובשנת 2001 כיהנה תקופת קצרות כיועצת המשפטית לממשלה.

בשנת 2006 נבחרה על ידי מפלגות האופוזיציה בפרלמנט לשמש בתפקיד ראש האופוזיציה לאחר שקודמה בתפקיד הושעה. היא החזיקה בתפקיד כשנה וחצי.

בשנת 2010 ניצחה מפלגתה בבחירות, ופרסד-ביססר הרכיבה את הממשלה וכיהנה כראש הממשלה, תפקיד אותו מילאה עד להפסד בבחירות 2015. לאחר הבחירות הכלליות מונתה לראש האופוזיציה. היא הוחלפה בראשות הממשלה על ידי קית' רוולי.

## קישורים חיצוניים

קטגוריה:נשים בראשות ממשלה
קטגוריה:ראשי ממשלות
קטגוריה:טרינידד וטובגו: פוליטיקאים
קטגוריה:בוגרי אוניברסיטת איי הודו המערבית
קטגוריה:ילידות 1952
סם היואן

**סם הְיוּאַן** (באנגלית: **Sam Heughan**; נולד ב-30 באפריל 1980) הוא שחקן סקוטי הידוע בעיקר מתפקידו בדמות ג'יימי פרייזר בסדרת הטלוויזיה "זרה" של רשת Starz. על הופעתו בסדרה היה מועמד פעמיים לפרס סאטורן. ב-2003 היה מועמד לפרס אוליבייה לשחקן המבטיח ביותר על הופעתו במחזה "Outlying Islands" שהועלה בתיאטרון רויאל קורט.

## ביוגרפיה
[ממוזער|סם היואן בראיון יחד עם [טוביאס מנזיס וקטרינה באלף, שמככבים לצדו בסדרה "זרה"]]
היואן נולד בכפר בלמקללן במחוז דמפרייס וגאלווי שבסקוטלנד. בגיל חמש עברה המשפחה לניו גאלוויי שם למד בבית ספר יסודי. באותה תקופה חי באורווה שהוסבה לבית בשטח טירת קנמור. בגיל 12 עבר לגור באדינבורו ולמד בבית הספר התיכון ג'יימס גילספי במשך שנה ובהמשך בבית הספר רודולף סטיינר. אחרי שעבד וטייל במשך שנתיים, נרשם לאקדמיה המלכותית הסקוטית למוזיקה ודרמה בגלאזגו וסיים את הלימודים ב-2003.

ב-2009 לוהק היואן לתפקיד סקוט נילסון, החבר של האחות שרי מאלון וסוחר סמים בסתר, באופרת הסבון של ה-BBC "רופאים". ב-2011 שיחק בתפקיד הנסיך אשטון בסרט הטלוויזיה של ערוץ הולמרק "A Princess for Christmas".

ב-2011 כיכב היואן בדרמה "First Light" של ה-BBC, וב-2012 כיכב בדמות באטמן בהפקה בימתית של "Batman Live".

ב-2013 לוהק היואן לתפקיד ג'יימי פרייזר בדרמה התקופתית של רשת Starz "זרה" על פי הרומן "נוכרייה". הוא היה הראשון בקאסט ששמו פורסם באופן רשמי, וזכה לשבחים מכותבת הסדרה דיאנה גבלדון, שאמרה עליו "סם היואן אינו משחק את ג'יימי אלא הוא בעצמו ג'יימי. אני אסירת תודה לצוות ההפקה על תשומת הלב שהם הקדישו לנשמה של הסיפור ושל הדמויות".

היואן ייחס את הצלחתו המוקדמת לכך שהשתתף בתיאטרון לנוער. באוגוסט 2014 היה לפטרון של התיאטרון לנוער בסקוטלנד (YTAS). הוא תומך במטרה של הארגון "לשנות חיים באמצעות תיאטרון לנוער על ידי מתן הזדמנויות והשראה לצעירים בסקוטלנד".

בספטמבר 2016 השתתף היואן במרוץ "Great North Run" כדי להתרים עבור ארגון הצדקה "Bloodwise", שבו הוא תומך מאז 2012. ב-2015 הקים קרן צדקה משלו בשם "My Peak Challenge".

## פילמוגרפיה
### קולנוע

### טלוויזיה

## תפקידים בתיאטרון

## פרסים ומועמדויות

## קישורים חיצוניים

* ראיון עם סם היואן וקטרינה באלף, באתר ShowbizJunkies, 30 ביולי 2014

## הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בוגרי הקונסרבטוריון המלכותי של סקוטלנד
קטגוריה:בריטים שנולדו ב-1980
קטגוריה:זוכי פרס סאטורן לשחקן ראשי בטלוויזיה
סינתטיזם

[250px|ממוזער|שמאל|[חיזיון לאחר הדרשה: יעקב נאבק עם המלאך מאת פול גוגן]]
**סינתטיזם** הוא סגנון אמנותי ששמו מבוסס על המילה סינתזה, כלומר חיבור בין גורמים קיימים היוצרים משהו חדש. בסגנון זה האומן משלב סגנונות שונים. זרם זה שייך לפוסט-אימפרסיוניזם וקשור גם לקלואזוניזם ולסימבוליזם. הסגנון פותח בסוף המאה ה-19 בצרפת על ידי האומנים פול גוגן ואמיל ברנאר, ששאפו לבטא את העולם הרגשי בשילוב עם העולם המוחשי. הסינתזה אמורה לבוא לידי ביטוי בשילוב של קו המתאר של הדמיות והעצמים הטבעיים, תחושת האמן כלפי הנושא והאמנות האסתטית הטהורה המתבטאת בצבע וצורה וכל זאת ביצירה דו-ממדית מובהקת. גוגן ובנאר הושפעו מסגנונות אומנותיים הרחוקים מהתרבות המערבית כמו הדפסים יפניים המתאפיינים בצבע לוקלי, צורות שטוחות, קו מתאר שחור ועבה ונקודות מבט אלכסוניות. גוגן, שחיפש אחר תחליפים לתרבות המערבית, ראה בסגנון היפני שפה אמנותית שאפשרה לו להתבונן במציאות בדרך חדשנית. אחת מהיצירות הראשונות בהן נראית ההשפעה היפנית הוא החיזיון לאחר הדרשה: יעקב נאבק עם המלאך. 

ראשית הסגנון בשנת 1888, בה הצטרף גוגן לקבוצת אומנים שחיה ופעלה בפונט אוון, כפר בברטאן שבצרפת, אשר קיוו למצוא בכפר את רוח התקופה שקדמה למהפכה התעשייתית. בפונט-אוון פגש גוגן את אמיל ברנאר, שניהם שאפו לבטא את העולם המוחשי בשילוב עם העולם הרגשי והדמיוני. ב-1890 גיבש צייר אחר, מוריס דני את מניפסט הזרם.

## קישורים חיצוניים
* אליק מישורי, טבע דומם: מייצוג של חפצים לחפצים של ממש, 2008, כרך א'
* אתר מפגשים מהסוג החזותי, קבוצת הנאבי, עמלנט ומנהל מדע וטכנולוגיה
* מבט אל תצוגות הקבע של מוזיאון ישראל
* גדעון עפרת, השניים מאותו החדר, המחסן של גדעון עפרת
* Dictionary.com
* 

קטגוריה:אמנות
מעגל שלם

**מעגל שלם** היא סדרת טלוויזיה דוקומנטרית בהפקת רשת ה-BBC ובהנחייתו של השחקן מייקל פיילין, שעלתה לשידור בשנת 1997.

הסדרה מתעדת מסע בן עשרה חודשים ו-80,000 קילומטרים שערך פיילין במדינות שלחופי האוקיינוס השקט במהלך השנים 1995 ו-1996. הייתה זו סדרת הטלוויזיה השלישית מתוך שמונה אודות מסעות שערך פיילין בעולם (קדמו לה מסביב לעולם בשמונים יום ומקוטב לקוטב). היא כוללת עשרה פרקים בני 50 דקות כל אחד.

במהלך המסע ביקר פיילין (יחד עם אנשי צוות הצילום שהתלוו אליו) ב-17 מדינות שונות.

## המסע
פיילין החל את מסעו באי דיומיד הקטן שבמצר ברינג ונע משם במדינות שלאורך חופי האוקיינוס השקט נגד כיוון השעון. הוא סיים את מסעו בעברו המערבי של האוקיינוס השקט בניו זילנד והחל את מסעו בעברו המזרחי בכף הורן. בתום המסע הוא התכוון לשוב אל דיומיד הקטן, אך בשל תנאי מזג אוויר גרועים הצליח להגיע רק למרחק של כ-3.5 קילומטרים ממנו.

רוב מסעו של פיילין נעשה בתחבורה יבשתית וימית, לרבות שיט בנהרות. הוא פגש בתושבי המדינות שבהן שהה, ביקר באתרים ובאזורים טבעיים שונים והתוודע לתרבות ולפולקלור של אותם מקומות.

### אתרי המסע
250px|ממוזער|שמאל|מפת המדינות שבהן ביקר פיילין במהלך המסע
***פרק ראשון - [[אלסקה]] ו[[רוסיה]]**:
**האי דיומד הקטן, נום, האי קודיאק
**חצי האי קמצ'טקה, מגדן, ולדיווסטוק
***פרק שני - [[יפן]] ו[[קוריאה]]**:
**האי סאדו, פוקויאמה, נגסאקי
**פוסן, סיאול, פנמונג'ום
***פרק שלישי - [[הרפובליקה העממית של סין|סין]]**:
**צ'ינגדאו, הר טאי, שאנגחאי, סכר שלושת הערוצים, צ'ונגצ'ינג, גויאנג, פינגקסיאנג ושער הידידות.
***פרק רביעי - [[וייטנאם]] ו[[הפיליפינים]]**:
**האנוי, הואה, דא נאנג, הו צ'י מין סיטי
**מנילה, בגואיו, זמבואנגה סיטי.
***פרק חמישי - [[מלזיה]] ו[[אינדונזיה]]**:
**בורנאו, קוצ'ינג
**ג'אווה, ג'קרטה, יוגיאקרטה, סורביה
***פרק שישי - [[אוסטרליה]] ו[[ניו זילנד]]**:
**דרווין, אליס ספרינגס, אדלייד, סידני
**אוקלנד, קווינסטאון, דנידין
***פרק שביעי - [[צ'ילה]] ו[[בוליביה]]**:
**כף הורן, פונטה ארנס, האי צ'ילואה, מדבר אטקמה, סנטיאגו דה צ'ילה, אריקה
**לה פאס
***פרק שמיני - [[בוליביה]] ו[[פרו]]**:
**קופקבנה, אגם טיטיקקה
**קוסקו, מאצ'ו פיצ'ו.
***פרק תשיעי - [[פרו]] ו[[קולומביה]]**:
**איקיטוס
**בוגוטה, קרטחנה
***פרק עשירי - [[מקסיקו]], מערב [[ארצות הברית]], [[קנדה]] ואלסקה**:
**מקסיקו סיטי, טיחואנה
**סן דייגו, לוס אנג'לס, סן פרנסיסקו, סיאטל
**ונקובר, פרינס ג'ורג', כף הנסיך מוויילס

בעקבות סדרת הטלוויזיה יצאו לאור גם ספר המסע שכתב פיילין וספר צילומים של באזיל פאו, צלם שהתלווה אליו במסעו.

## קישורים חיצוניים

* על הסדרה, באתר Palin Travels

## הערות שוליים

קטגוריה:סדרות טלוויזיה בריטיות שעלו לשידור בשנות ה-1990
קטגוריה:תוכניות תעודה של ה-BBC
קטגוריה:האוקיינוס השקט
מורגן פלוס 8

[ממוזער|290px|מורגן פלוס 8 - מבט לתוך הרכב ו[לוח מחוונים]]
**מורגן פלוס 8, (Morgan Plus 8)** היא מכונית ספורט, קבריולה, המוגדרת כרודסטר 2 דלתות, 2 מושבים, בעלת מנוע V8, אשר יוצרה על ידי יצרנית הרכב "Morgan Motor Company" הבריטית בין השנים 1968–2004, ובין השנים 2018–2012.

הדגם מוגדר כמכונית רטרו.

שלדת ה-"מורגן פלוס 8" התבססה על דגם ה-"מורגן פלוס 4".

סך הכל יוצרו כ-6,000 יחידות. מספר לא מבוטל של מכוניות מורגן פלוס 8 יוצאו לארצות הברית.

עיצוב דגם ה- "מורגן פלוס 8", הייחודי, אופייני לתקופה שלפני מלחמת העולם השנייה.

## חברת מורגן מוטור

"חברת מורגן מוטור" היא חברה בריטית בבעלות משפחתי, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס, אחד מתשעת אזורי אנגליה. 

החברה מעסיקה 177 עובדים. כל המכוניות מיוצרות בעבודת יד.

## תמונות

קובץ:Morgan +8 0004.jpg| לוגו מורגן פלוס 8
קובץ:Yellow Morgan Plus 8.jpg| מורגן פלוס 8
קובץ:Morgan Plus 8, Bj. 1984, Cockpit (2016-05-01 Sp).JPG|מורגן פלוס 8, שנת 1984 - מבט לתא הנהג
קובץ:Morgan Plus 8, Bj. 1983 (2016-05-01 Sp 2 b).JPG| מורגן פלוס 8, שנת 1983
קובץ:Morgan Plus 8 (19587287723).jpg| מורגן פלוס 8
קובץ:1980 Morgan Plus 8 (8881444476).jpg| מורגן פלוס 8
קובץ:Morgan Plus 8 (2724236742).jpg| מורגן פלוס 8 - מבט למנוע
קובץ:1998 Morgan Plus 8 Roadster US.jpg| מורגן פלוס 8, שנת 1988
קובץ:Morgan Plus 8 a.jpg| מורגן פלוס 8
קובץ:Morgen Plus 8, Bj. 1983, Heck (2016-05-01 Sp b).JPG| מורגן פלוס 8, שנת 1983


## ראו גם
* מורגן Aero-Sports
* מורגן סדרת F תלת אופן
* מורגן 3-וילר
* מורגן פלוס 4
* מורגן פלוס 4 פלוס
* מורגן Aero 8

## לקריאה נוספת
* מורגן פלוס 8  Plus 8 - Morgan Motor Company

## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1968
קטגוריה:דגמי מכוניות שהושקו ב-2012
קטגוריה:מורגן
קטגוריה:מכוניות בריטיות
קטגוריה:מכוניות רטרו
ג'מעה אזברגה

**ג'מעה אזברגה** (בערבית: **جمعة الزبارقة**; נולד ב-15 באוגוסט 1956) הוא פוליטיקאי ערבי-ישראלי. חבר הכנסת העשרים מטעם מפלגת בל"ד והרשימה המשותפת.

## ביוגרפיה
אזברגה הוא חבר מפלגת בל"ד. בעל תואר ראשון בניהול מערכות בריאות מאוניברסיטת בן-גוריון בנגב. עבד במכבי שרותי בריאות במשך 17 שנה והיה מנהל סניפי קופת החולים ביישובים רהט, כסייפה ולקייה ומנהל קשרי הקהילה של המגזר הבדואי בקופת החולים. היה מיוזמי הכנסת הקופה למגזר הבדואי (בשנת 1993), לאחר שבמשך שנים פעלה בו קופת חולים כללית בלבד.

פעל מטעם ועדת המעקב העליונה של ערביי הנגב נגד תוכנית פראוור. כמו כן ניהל פרויקט להכרת עולם הרפואה לתלמידים, על מנת לעודדם לפנות ללימודי התחום.

שובץ במקום הרביעי ברשימת בל"ד לכנסת התשע עשרה, אך בל"ד זכתה בשלושה מנדטים בלבד והוא לא נבחר. שובץ במקום ה-14 ברשימה המשותפת לכנסת העשרים ושוב לא נבחר, לאחר שהרשימה המשותפת זכתה ב-13 מנדטים בלבד. עם התפטרותו של באסל גטאס מהכנסת נכנס אזברגה לכנסת ב־21 במרץ 2017. בבחירות לכנסת הבאה לא התמודד אך הוצב במקום ה-109 הסמלי ברשימת רע"מ-בל"ד. בבחירות לכנסת ה-24 שובץ במקום ה-3 בבל״ד שהוא המקום התשיעי ברשימה המשותפת.
## חיים אישיים
אזברגה נשוי ואב לתשעה. הוא גר בלקייה, בבית מגורים שנגדו הוצא צו הריסה על ידי משרד הפנים.
## קישורים חיצוניים

* 

## הערות שוליים

קטגוריה:סגל מכבי שירותי בריאות
קטגוריה:חברי הכנסת העשרים
קטגוריה:חברי הכנסת מטעם הרשימה המשותפת
קטגוריה:חברי הכנסת מטעם בל"ד
קטגוריה:חברי כנסת בדואים
קטגוריה:בוגרי אוניברסיטת בן-גוריון בנגב
קטגוריה:לקייה: חברי הכנסת
קטגוריה:ישראלים שנולדו ב-1956
המכון לחקר הכלכלה שליד הסוכנות היהודית

**המכון לחקר הכלכלה שליד הסוכנות היהודית** היה גוף מחקר כלכלי של הסוכנות היהודית שמטרתו לספק יסוד מחקרי לקידום המשקי של היישוב היהודי בארץ ישראל בימי המנדט. 

המכון הוקם על פי החלטת הקונגרס הציוני העולמי הי"ט בשנת 1935. תקציבו המשותף עם זה של המחלקה למסחר ותעשייה של הסוכנות עמד בשנת 1936 על כ-3000 לא"י מכספי קרן היסוד. בשנים 1938-1939 הגיע התקציב לכ-5000 לא"י. בשנת 1942 עמד התקציב על 4000 לא"י.

בראש המכון עמד ארתור רופין ולצדו עמדו ארבעה חוקרים קבועים: דוד הורביץ, פרץ נפתלי, ד"ר אלפרד בונה וד"ר אופנהיימר. לאחר מותו של רופין עמד הורביץ בראש המכון. בשנת 1948 עמד בראש המכון ד"ר אלפרד בונה.

לצד המכון הוקם "הארכיון הכלכלי למזרח הקרוב" בניהולו של ד"ר בונה. 

המכון פעל לעידוד צריכת תוצרת ארץ ישראלית, בין השאר על ידי קיום ועדת תזונה שעסקה בהסברה למען צריכת ירקות ומוצרי חלב. כן פעלה הוועדה לעודד הכנת שימורים ביתית מפירות ארץ ישראל. בראש הוועדה עמד פרופ' ישראל יעקב קליגלר. במהלך מלחמת העולם השנייה עסקה הוועדה במחקר על כמות המזון המינימלית הנדרשת לצורכי קיום. 

בשנת 1937 החל המכון לפרסם ירחון, שיצא בעברית ובאנגלית. משרדי המכון היו ברחביה בבית המוסדות הלאומיים. 

המכון סיפק מידע על עליית מדד יוקר המחיה ושימש כבורר לעניין תוספת יוקר בין מעבידים לעובדים.

בשנת 1951 הועבר המכון לידי האוניברסיטה העברית. 
## קישורים חיצוניים
* 

## הערות שוליים

קטגוריה:הסוכנות היהודית
קטגוריה:היישוב: כלכלה
קטגוריה:מפעלי הסוכנות היהודית
קטגוריה:היישוב: מדע וטכנולוגיה
ונואטו במשחקים האולימפיים לנוער

**[[ונואטו]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מוונואטו לא זכה במדליה אולימפית לנוער והשתתפותה במשחקים היא בעיקר סמלית.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של ונואטו למשחקים האולימפיים לנוער הייתה לאולימפיאדת הנוער סינגפור והיא הייתה המשלחת הגדולה ביותר ששלחה ונואטו עד כה. המשלחת כללה 22 ספורטאים שהתחרו בשני ענפי ספורט. ספורטאי המשלחת העפילו לאולימפיאדת הנוער באמצעות הוועדה המשולשת ולא הגיעו להישגים. בטורניר הכדורגל נבחרת הבנים סיימה במקום החמישי ובטורניר הכדורסל נבחרת הבנות סיימה במקום האחרון.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 21 ספורטאים שהתחרו בשלושה ענפים. גם באולימפיאדת נוער זו ספורטאי המשלחת העפילו בזכות הוועדה המשולשת ולא הגיעו להישגים. בטורניר הכדורגל נבחרת הבנים סיימה במקום האחרון. כמו כן, ספורטאי המשלחת השתתפו לראשונה בענף הכדורעף חופים והאתלטיקה.

## ראו גם
* ונואטו במשחקים האולימפיים
* ונואטו במשחקים הפאראלימפיים

קטגוריה:ונואטו: ספורט
קטגוריה:מדינות במשחקים האולימפיים לנוער
משטרת קייב

**משטרת קייב** (אוקראינית: **Поліція Києва**; בשמה הרשמי: **המינהל הראשי של משטרת הסיור בעיר [[קייב]]** (באוקראינית: **Головне управління патрульної поліції м. Києва**) הוא גוף האכיפה והשיטור בעיר קייב וכוח המשטרה הגדול ביותר באוקראינה. 

משטרת קייב הוקמה לראשונה ב-4 ביולי 1858 בשם המשטרה הראשית של קייב וכיום היא האחראית הבלעדית על תחומי אכיפת החוק ואבטחת העיר בעת שנערכים בה אירועים בינלאומיים גדולים. מטה המשטרה ממוקם ברחוב המרי העממי 9.

מפקד משטרת קייב ממונה ומפוטר על ידי מפקד המשטרה הלאומית של אוקראינה בהמלצת שר הפנים וראש עיריית קייב. מפקד משטרת קייב הנוכחי הוא אנדריי קרישצ'נקו, שמונה על ידי שר הפנים ארסן אבאקוב ב-15 בדצמבר 2015 לאחר שהחליף את דמיטרי טרשצ'וק. בכוח המשטרה של קייב משרתים כ-23,000 שוטרים.

## היסטוריה
המשטרה בעיר בקייב הוקמה על ידי הצאר בהמלצת שר הפנים ביולי 1858 והתקיימה עד שנת 1911 כמינהל המשטרה של העיר קייב (Київське міське поліцейське управління). 

בשנים 1934–1964 הייתה חלק מנקוו"ד וכונתה מינהל שירות המיליציה של קייב ופרבריה ולאחר מכן נודעה בשם המינהל לענייני פנים של העיר קייב (УВС Київського міськвиконкому).

לאחר התפרקות ברית המועצות הוקם משרד הפנים האוקראיני וכוח המשטרה בקייב הפך למינהל הראשי של משרד הפנים בעיר קייב (ГУ МВС України в м. Києві). 

במהלך הרפורמה בגופי אכיפת החוק בשנת 2015 משטרת קייב הייתה לחלק מהמשטרה הלאומית של אוקראינה והיוותה את גרעין היסוד שלה.

## מבנה

## ראו גם
*המשטרה הלאומית של אוקראינה
## קישורים חיצוניים

* 

קייב
קטגוריה:אוקראינה: צבא וביטחון
קטגוריה:קייב
אדיב בורומאנד

**אדיב בורומאנד** (בפרסית: **ادیب برومند**; 11 ביוני 1924 – 13 במרץ 2017) היה משורר, משפטן ופוליטיקאי איראני. מקורבו של מוחמד מוסאדק וממנהיגי החזית הלאומית האיראנית . בחייו נחשב למשורר הלאומי של איראן.

## ביוגרפיה
בורומאנד נולד בגז (گز), אחד מפרבריה של העיר בורחואר (برخوار) שבאספהאן. אביו היה סופר והיסטוריון, ואימו התעניינה בחינוך ובתרבות. בגיל שש עשרה החל לכתוב פרוזה.

את הקריירה הפוליטית שלו, החל בורומאנד במהלך הפלישה הבריטית-סובייטית לאיראן. הוא כתב על הלאומיות האיראנית, וביקר את שלטונו של רזא ח'אן שאותו כינה דיקטטור. הוא ביקר גם את הכוחות הפולשים, וכתב נגד קפיטליזם ובעד לאומיות ופטריוטיות. שיריו הופיעו בעיתונים בטהראן ובאספהאן. בתקופה זו פרסם את ספרו הראשון. הפופולריות לה זכה, זיכתה אותו בכינוי "המשורר הלאומי". 

בספטמבר 1942 החל בורומאנד ללמוד בטהראן, והשלים תואר ראשון במשפטים מטעם אוניברסיטת טהראן. בנוסף למד בורומאנד ספרות, ורכש ידע בצרפתית וערבית. הוא כתב על הצורך ברפורמה בפרס. בספרו השני כתב נגד התנאים הרעים ששררו לדעת אנשים רבים במדינה אותה התקופה. בורומאנד סירב להתמנות למשרה שהוצע הלו כתובע ציבורי בארדביל. הוא עבד כעורך דין עצמאי, ושימש במשך שנים עורך דין של הבנק הלאומי האיראני. 

במהלך משבר איראן ב-1946 היה בורומאנד פעיל פוליטי וכתב למען האופוזיציה של המפלגה הדמוקרטית האזרית וג'עפר פישהורי (جعفر پیشه‌وری), על אף שהיו לו קשרים קרובים עם מפלגת תודה (توده) הקומוניסטית.

## עמדות פוליטיות
בורומאנד היה לתומך של התנועה הלאומית של ראש הממשלה מוחמד מוסאדק ובהלאמת תעשיית הנפט בדומה לאיראנים רבים בתקופתו. הוא כתב שירים רבים לתמיכה במוסאדק, ששימשו תעמולה בידי המשטר, והופצו בחוברות ושודרו ברדיו. במהלך ההפיכה באיראן ב-1953 לחם אדיב נגד הממשל החדש, וקרא לממשלו של מוחמד רזא שאה פהלווי "דיקטטורה". בשל דברים אלו והתנגדותו נכלא מספר פעמים. ב-1960 הפך לחבר מרכזי בחזית הלאומית השנייה וקרא למהפכה. אדיב נבחר כאחד מחמשת חברי המועצה במסגרת הארגון מחדש של החזית הלאומית על ידי כרים סנג'אבי (کریم سنجابی).

לאחר המהפכה האיראנית היה ממנהיגי החזית הלאומית ועמד בראש המפלגה מ-1993 ועד 2017. בתפקידו זה קרא לחופש ולדמוקרטיה באיראן. הוא הקים בעיירת הולדתו גז "בית תרבות" בשטח של 3600 מ"ר.

## קישורים חיצוניים

* 

* ביוגרפיה של אדיב בורומאנד 

קטגוריה:משוררים איראנים
קטגוריה:פוליטיקאים איראנים
קטגוריה:ילידי 1924
קטגוריה:איראנים שנפטרו ב-2017
אלפרד בונה

**אלפרד בונה** (16 בנובמבר 1899 - 18 בדצמבר 1959) היה פרופסור לכלכלה, חוקר במכון לחקר הכלכלה שליד הסוכנות היהודית וראש החוג לכלכלה באוניברסיטה העברית בירושלים.

## ביוגרפיה
בונה נולד בנירנברג בשנת 1899. 
הוא למד כלכלה באוניברסיטת ארלנגן, אוניברסיטת מינכן ואוניברסיטת פרנקפורט. בשנת 1923 קיבל דוקטורט בכלכלה באוניברסיטת מינכן, בה המשיך במחקר. בשנת 1925 עלה לארץ ישראל. בשנת 1931 הקים את הארכיון הכלכלי של המזרח הקרוב לאיסוף ופרסום נתונים כלכליים. עם הקמת המכון לחקר הכלכלה שליד הסוכנות היהודית בשנת 1935, נמנה עם צוות חוקריו הקבוע ולאחר מותו של ארתור רופין היה למנהל המכון. ב-1940 תרם מאמר לקובץ מאמרים ביוזמת ההסתדרות בנושא הבנקאות, ובו תיאר את התפתחות מוסד הבנקאות בהיסטוריה האנושית. בשנת 1944 פרסם מטעם המכון את ספרו "התפתחותו הכלכלית של המזרח התיכון - תרשים לבינוי מתוכנן לאחר המלחמה" בו שרטט את העתיד הכלכלי של ארץ ישראל עם המדינות שמסביבה. בשנת 1949 זכה בפרס רופין על הספר. הספר יצא גם במצרים בתרגום לערבית.

בשנת 1936 החל לעבוד כמורה באוניברסיטה העברית. בשנת 1945 הועלה לדרגת מרצה, בשנת 1949 לפרופסור חבר ובשנת 1952 לפרופסור מן המנין. בשנת 1950 יצא לסדרת הרצאות בארצות הברית. בשנים 1955–1958 היה דיקן הפקולטה למדעי החברה.

נפטר ב-1959 ונטמן בהר המנוחות.

## קישורים חיצוניים
* 
* 
* 
* 
* 

## הערות שוליים

קטגוריה:סגל האוניברסיטה העברית בירושלים: כלכלה
קטגוריה:בוגרי אוניברסיטאות ומכללות בגרמניה
קטגוריה:עובדי הסוכנות היהודית
קטגוריה:ישראלים ילידי גרמניה
קטגוריה:אנשי העלייה הרביעית
קטגוריה:סגל אוניברסיטת מינכן
קטגוריה:יהודים הקבורים בהר המנוחות
קטגוריה:ישראלים שנולדו ב-1899
קטגוריה:ישראלים שנפטרו ב-1959
מורגן 3-וילר

ממוזער|290px|מורגן 3-וילר, שנת 2014
ממוזער|290px|מורגן 3-וילר, שנת 2012
**מורגן 3-וילר, (Morgan 3-Wheeler)** היא מכונית תלת אופן, ספורט, קבריולה אשר יוצרה על ידי יצרנית הרכב "Morgan Motor Company" הבריטית בין השנים 2012–2016.

הדגם החשמלי "מורגן 3-וילר EV3" מיוצר משנת 2016 ועד היום.

חברת Morgan Motor Company התחילה לייצר דגמי תלת אופן בשנת 1911.

ה"מורגן 3-וילר" הוצגה לראשונה בתערוכת המכוניות ב- ז'נבה בשנת 2011. 

בדגם המורגן 3-וילר הורכב מנוע של חברת Harley-Davidson, האמריקאית, ותמסורת ידנית של חברת מאזדה היפנית. 

בשנת 2016 התחילה החברה לייצר את הדגם החשמלי "מורגן 3-וילר EV3", המפיק 101 כ"ס, משקלו 450 ק"ג, תאוצה 0-97 קמ"ש ב-9 שניות.

## תצורות דגמי מורגן 3-וילר

* 1 מושב
* 2 מושבים

## יצרנית הרכב "מורגן מוטור"
"חברת מורגן מוטור" היא חברה בריטית בבעלות משפחתי, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס, אחד מתשעת אזורי אנגליה. 

החברה מעסיקה 177 עובדים. כל המכוניות מיוצרות בעבודת יד.

## תמונות

קובץ:Morgan Threewheeler dash.jpg|מורגן 3-וילר - מבט לתא הנהג
קובץ:20150802 liege012.JPG| מורגן 3-וילר (1 מושב)
קובץ:2012-03-07 Motorshow Geneva 4365.JPG| מנוע ה- מורגן 3-וילר
קובץ:2012 US-spec Morgan 3-wheeler.jpg| מורגן 3-וילר 
קובץ:Chelsea Auto Legends 2012 (7948665450).jpg| מורגן 3-וילר


## ראו גם
* תלת אופן
* מורגן סדרת F תלת אופן
* מורגן Aero-Sports
* מורגן פלוס 4
* מורגן פלוס 4 פלוס
* מורגן Aero 8
* מורגן פלוס 8
* Triking

## לקריאה נוספת
* מורגן 3-וילר  (Wheeler 3 - Morgan Motor Company)
*    מורגן 3-וילר ev3 - (דגם חשמלי) (EV3 - Morgan Motor Company)

## קישורים חיצוניים

קטגוריה:מכוניות ספורט
קטגוריה:מכוניות תלת אופן
קטגוריה:מכוניות קבריולה
קטגוריה:דגמי מכוניות שהושקו ב-2011
קטגוריה:מורגן
קטגוריה:מכוניות בריטיות
אורן ביטון

**אורן ביטון** (נולד ב-16 ביוני 1994) הוא כדורגלן ישראלי המשחק בעמדת המגן השמאלי בהפועל חיפה.

## קריירה
ביטון נולד וגדל ביישוב עתלית, שיחק כדורגל בקבוצות הילדים של הפועל חיפה, וכשהיה בן 15 הצטרף למחלקת הנוער של הפועל חיפה. ב-10 במאי 2014 ערך את הופעת הבכורה שלו במדי הקבוצה הבוגרת של המועדון, כשעלה כמחליף בהפסד 1–2 למכבי פתח תקווה במסגרת ליגת העל. בעונה שלאחר מכן הוא הפך לחלק מהסגל הרחב הקבוע של הקבוצה הבוגרת ורשם שבע הופעות במסגרת גביע הטוטו ועוד תשע הופעות בליגת העל, ברובן עלה כמחליף מהספסל.

בתחילת עונת 2015/2016 הושאל להפועל נצרת עילית מהליגה הלאומית, וב-17 באוגוסט 2015 ערך את הופעת הבכורה שלו במדי הקבוצה בהפסד 0–4 להפועל עפולה, במסגרת גביע הטוטו. ב-11 באפריל 2016 כבש את שער הבכורה שלו בקריירה, בניצחון 4–1 על הפועל עפולה. ובסך הכול כבש בעונה זו שני שערים ב-35 הופעות בליגה.

ב-15 ביוני 2016 חתם על חוזה לארבע עונות בעירוני קריית שמונה מליגת העל. ב-20 באוגוסט 2016 ערך את הופעת הבכורה שלו במועדון, בניצחון 1–0 על מ.ס. אשדוד. בעונת 2016/2017 היה אחד המצטיינים בקריית שמונה, וב-14 במרץ 2017 הוחתם לחמש עונות בהפועל באר שבע ששילמה עבורו לקריית שמונה 2.8 מיליון שקלים. עם פתיחת עונת 2017/2018 הצטרף לבאר שבע, וב-29 ביולי 2017 ערך את הופעת הבכורה שלו במועדון, כשפתח בהרכב בניצחון 3–0 על הפועל אשקלון במסגרת גביע הטוטו. בעונה זו הוא בישל תשעה שערים, ובסופה זכה עם הקבוצה באליפות.

ב-3 באוגוסט 2020 חתם לשנתיים בבית"ר ירושלים. ב-15 באוגוסט 2021 הוא כבש את שער הבכורה שלו במדי ביתר ירושלים, בהפסד 1–2 למכבי נתניה במסגרת גביע הטוטו.

ב-1 בדצמבר 2022 חתם בהפועל חיפה.

### נבחרת ישראל
לזכותו של ביטון שער אחד בארבע הופעות במדי הנבחרת הצעירה של ישראל.

## תארים
; הפועל באר שבע
* אליפות: 2017/2018
* גביע המדינה: 2019/2020

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:עתלית: אישים
קטגוריה:בוגרי כפר הנוער כפר גלים
קטגוריה:כדורגלני הפועל חיפה
קטגוריה:כדורגלני עירוני קריית שמונה
קטגוריה:כדורגלני הפועל נוף הגליל
קטגוריה:כדורגלני הפועל באר שבע
קטגוריה:כדורגלני בית"ר ירושלים
קטגוריה:ישראלים שנולדו ב-1994
אלונה פרידמן

**אלונה פרידמן-סהר** (נולדה ב-1971) היא דוגמנית ומנחת טלוויזיה ישראלית. עיתונאית ב"ליידי גלובס".

## ביוגרפיה
פרידמן התגלתה בגיל שש עשרה על ידי צלם האופנה מנחם עוז, ולאחר מכן נבחרה לפנים של "שנות ה-80" ודגמנה רבות בישראל ומחוצה לה.

במהלך שירותה הצבאי בצה"ל עלתה במשקל, וכתבות המספידות את הדוגמנית הצעירה והמבטיחה שהייתה התפרסמו בעיתוני ישראל.

ב-1995 הנחתה את התוכנית "קיץ על החוף" בערוץ 2, היא שימשה כאחת ממגישות התוכנית "שישי חי" והחליפה מדי פעם את שירה פליקס בהנחיית התוכנית "המקצוענים 10".

## חיים אישיים
אם לחמישה, השני מבין ילדיה הוא הכדורסלן דורי סהר. בן נוסף גם הוא כדורסלן, אורן סהר, הנמנה עם סגל הנבחרת הצעירה עד גיל 19 באליפות העולם 2025..

## קישורים חיצוניים
* 

* 
* 
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:מנחות טלוויזיה ישראליות
קטגוריה:סגל ליידי גלובס
קטגוריה:משתתפות בתחרות דוגמנית העל העולמית
קטגוריה:ישראליות שנולדו ב-1972
קטגוריה:ישראלים שנולדו ב-1972
פרס אופיר לסרט העלילתי הקצר הטוב ביותר

**פרס אופיר לסרט העלילתי הקצר הטוב ביותר** הוא פרס אופיר הניתן מטעם האקדמיה הישראלית לקולנוע וטלוויזיה מאז שנת 2013 על הפקה יוצאת מן הכלל בסרט קצר.
## זוכים ומועמדים

## קישורים חיצוניים
* האתר של האקדמיה הישראלית לקולנוע וטלוויזיה

## הערות שוליים

סרט העלילתי הקצר הטוב ביותר
*
בית הספר המרכזי להכשרת עובדים לשירותי הרווחה

**בית הספר המרכזי להכשרת עובדים לשירותי הרווחה** הוא מוסד להכשרה ופיתוח מקצועי, המשויך מינהלית לאגף למחקר, תכנון והכשרה של משרד הרווחה.

בית הספר מקיים הכשרות לתפקידים שונים במערך שירותי הרווחה. רוב הלומדים בו הם עובדים סוציאליים העובדים ברשויות המקומיות ועובדים סוציאליים בעמותות ובארגונים פרטיים המספקים שירותי רווחה. לצידם, לומדים בבית הספר בעלי תפקידים שונים בשירותי הרווחה שאינם עובדים סוציאליים (כגון מדריכים בפנימיות, אמהות בית במועדוניות, מנהלי תחום התנדבות ברשויות המקומיות וכו'). העובדים הסוציאליים הם בעלי הכשרה אקדמית מוקדמת בתחום העבודה הסוציאלית העובדים בתחומם. רוב ההכשרות המתקיימות במסגרת בית הספר נוגעות לתפקידים ספציפיים כגון עובד סוציאלי לפי חוק שלרוב אינם נלמדים באקדמיה.

## רקע היסטורי
בתקופת המנדט הבריטי בארץ ישראל, היה היישוב היהודי בארץ, אוטונומי בתחומי פנים, ביניהם בתחומי רווחה. הוועד הלאומי שימש כרשות מבצעת ושימש כמועצת "המדינה שבדרך". בשנת 1931 הקים הוועד הלאומי את המחלקה לעבודה סוציאלית, בראשה עמדה הנרייטה סאלד. אחת ההחלטות הראשונות של הנרייטה סאלד הייתה, כי סיוע ליחידים ולמשפחות במצוקה מחייב ידע ומיומנויות של עבודה סוציאלית מקצועית. לצורך הכשרת עובדים סוציאליים הוקמה בשנת 1934 תוכנית ההכשרה הראשונה במכון להכשרת עובדים סוציאליים בירושלים.
בסוף שנות ה-60, כשהחלה האקדמיזציה של העבודה הסוציאלית, ותפקיד העובד הסוציאלי הפך לתפקיד אקדמי המחייב שנות לימוד לתואר ראשון ושני, שונה ייעודו של המכון. ממכון המכשיר אנשים להיות עובדים סוציאליים, למכון המיועד לעובדים סוציאליים מוכרים, שיש להכשירם לתפקידים ספציפיים, המחייבים הכשרה פנימית קונקרטית לתפקידים שונים. לדוגמה, קורסים להתמודדות עם אובדן וטראומה אצל ילדים, אצל קשישים, התמחות בעבודה עם נוער מנותק, ועוד. במקביל הוקם סניף של אותו מכון בתל אביב וסניף נוסף בחיפה, על מנת לענות על הצרכים הגוברים. עד שנות ה-80 פעלו שלושה סניפי מכון להכשרת עובדים סוציאליים, ובנוסף הוקמו חמש מדרשות להכשרת עובדים חברתיים-סוציאליים. בשנת 1987 אוחדו המכון עם המדרשות, על ידי משרד הרווחה, והוקם בית הספר המרכזי להכשרת עובדים לשירותי הרווחה, המקיים את הכשרותיו במרכז דימול ברמת-גן ובכל רחבי הארץ.

## קישורים חיצוניים

## הערות שוליים

קטגוריה:רווחה
קטגוריה:מוסדות לימוד ומחקר
מורגן סדרת F תלת אופן

ממוזער|290px|מורגן דגם F4
**מורגן סדרת F תלת אופן** (אנגלית: F-Series three-wheelers) היא מכונית תלת אופן, ספורט, קבריולה אשר יוצרה על ידי חברת "Morgan Motor Company" הבריטית בין השנים 1933–1952. המנוע נלקח (ברישיון) מחברת פורד, דגם "Ford Model Y".

דגמי מורגן סדרת F תלת אופן היו הדגמים הראשונים של חברת Morgan Motor Company שבהם הורכב מנוע 4 צילינדרים.

חברת Morgan Motor Company התחילה לייצר דגמי תלת אופן בשנת 1911.

## דגמי מורגן סדרת F תלת אופן
* דגם F2
* דגם F4
* דגם F Super

## תצורות דגמי מורגן סדרת F תלת אופן
* 4 מושבים
* 2 מושבים - בדגם F2 (החל משנת 1935)

## יצרנית הרכב מורגן מוטור
מורגן מוטור היא חברה בריטית בבעלות משפחתי, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס, אחד מתשעת אזורי אנגליה. 

החברה מעסיקה 177 עובדים. כל המכוניות מיוצרות בעבודת יד.

## תמונות

1947 Morgan F-Super - white - rvl.jpg | מורגן סופר F, שנת 1947 
Morgan F4 3 wheeled open tourer c.late 1930s-1940s (15024225393).jpg| מורגן דגם F4
Morgan F4.JPG| מורגן דגם F4


## ראו גם
* תלת אופן
* מורגן 3-וילר
* מורגן Aero-Sports
* מורגן פלוס 8
* מורגן Aero 8
* מורגן פלוס 4
* מורגן פלוס 4 פלוס

## לקריאה נוספת
*  מורגן סדרת F תלת אופן   (F Types - Morgan History Info)

## קישורים חיצוניים

קטגוריה:מכוניות ספורט
קטגוריה:מכוניות תלת אופן
קטגוריה:מכוניות קבריולה
קטגוריה:דגמי מכוניות שהושקו ב-1952
קטגוריה:מורגן
קטגוריה:מכוניות בריטיות
דייוויד פרקינס

**דייוויד פרקינס** (באנגלית: **David Gerard Perkins**; נולד ב-12 בנובמבר 1957) הוא קצין בדימוס בדרגת גנרל. בתפקידו האחרון שירת כמפקד פיקוד האימונים וההדרכה של צבא ארצות הברית.

## ביוגרפיה
פרקינס נולד וגדל בניו המפשיר. ב-1980 סיים לימודיו בווסט פוינט והתגייס לצבא ארצות הברית. שירת כקצין שריון, וב-1995 שימש עוזרו של יושב ראש בית הנבחרים של ארצות הברית. בשנים 1996–1998 פיקד על הגדוד הראשון ברגימנט המשוריין 63 בתקופה בה הוצב בגבול מקדוניה. בתקופת מלחמת עיראק פיקד על בריגדת השריון השנייה של דיוויזיית החי"ר השלישית (הממוכנת), הוא הוביל את כוחות השריון בפשיטה שזכתה לכינוי "Thunder Run" לשבירת מערך ההגנה של צבא עיראק על בגדאד ותפס את תשומת הלב של התקשורת העולמית. על פועלו במלחמה עוטר בכוכב הכסף, עיטור הגבורה השלישי בדרגתו.

בשנים 2004–2005 שימש עוזרו של סגן יושב ראש המטות המשולבים ולאחר מכן שירת כמפקד מרכז האימונים וההדרכה של כוחות הצבא האמריקאי ונאט"ו באירופה. בשנים 2007–2008 שירת כקצין אג"ם במפקדת כוחות הצבא (הארמייה השביעית) בפיקוד אירופה של ארצות הברית. ב-2008 מונה לקצין מטה ודובר מפקדת כוחות הקואליציה בעיראק.

בשנים 2010–2011 פיקד על דיוויזיית החי"ר הרביעית בעת שהוצבה בעיראק ועסק במשימת העברת השליטה הצבאית לידי כוחות צבא עיראק. בנובמבר 2011 מונה למפקד מרכז הלימוד ופיתוח ההנהגה של צבא ארצות הברית בבסיס פורט לוונוורת'. במרץ 2014 מונה למפקד פיקוד האימונים וההדרכה של הצבא ושירת בתפקיד עד מרץ 2018.

ב-2022 מונה לחבר דירקטוריון תאגיד אושקוש.

פרקינס בעל תואר שני בהנדסת מכונות מאוניברסיטת מישיגן ותואר שני בלימודי ביטחון לאומי ואסטרטגיה צבאית ממכללת המלחמה של הצי. הוא נשוי לג'ינג'ר והם הורים לבת שמשרתת כטייסת מסוקים וקצינה בצבא ובן קצין בחיל ההנדסה.

## קישורים חיצוניים

* ביוגרפיה באתר פיקוד האימונים וההדרכה
* General assumes command of Fort Leavenworth, קנזס סיטי סטאר, 22 בנובמבר 2011

## הערות שוליים

קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:מפקדי פיקוד האימונים וההדרכה של צבא ארצות הברית
קטגוריה:מפקדי הדיוויזיה הרביעית (ארצות הברית)
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1957
סרגיי לבדב

[ממוזער|250px|סרגיי לבדב עם [ולדימיר פוטין, אפריל 2008]]
**סרגיי ניקולביץ' לבדב** (ברוסית: **Серге́й Никола́евич Ле́бедев**; נולד ב-9 באפריל 1948 בטשקנט, אוזבקיסטן) הוא איש מודיעין ופוליטיקאי רוסי שמכהן כמזכיר הכללי של ארגון חבר המדינות מאז 2007. כיהן בעבר כראש שירות הביון החיצוני של רוסיה בשנים 2000–2007.

## ביוגרפיה
לבדב השלים את לימודיו בשלוחה של "המכון הפוליטכני של קייב" בצ'רניהיב בשנת 1970, ולאחר סיום לימודיו מונה למזכיר הקומסומול בצ'רניהיב. לבדב שירת בצבא בשנים 1971–1972, בהם גם עבד בוועדה המחוזית של הקומסומול.

הקריירה שלו במודיעין החלה ב-1975 עת הצטרף לק.ג.ב.. עוד באותה שנה הוכשר והחל בתפקידו במינהל הראשי הראשון (ביון חוץ). ב-1978 סיים בהצטיינות את "האקדמיה הדיפלומטית של המשרד לענייני חוץ של ברית המועצות". בשנים 1998–2000 שימש כנציג הרשמי של הסו"ר בארצות הברית (איש הקשר למודיעין האמריקני).

מונה לראש הסו"ר במאי 2000, זמן קצר לאחר השבעתו של ולדימיר פוטין כנשיא רוסיה (גם סגנו הראשון ולדימיר זאוורשינסקי שמונה באותו זמן הכיר את פוטין בתקופת השרות). לפי דיווחים, מונה לתפקיד כיוון שפוטין "רצה ראש מודיעין שהוא מכיר היטב וסומך עליו". בנוסף, פורסם שפוטין ולבדב נפגשו במהלך שירותם במזרח גרמניה (כסוכני ק.ג.ב.).

באוקטובר 2007 סיים לבדב את תפקידו כראש הסו"ר ונבחר לכהן כמזכיר הכללי של חבר המדינות. בשנת 2012 הוחלט להאריך את כהונתו עד ל-31 בדצמבר 2016, ובספטמבר 2016 הוחלט להאריך את כהונתו בשנה נוספת, עד ל-31 בדצמבר 2017.

לבדב דובר גרמנית ואנגלית. הוא נשוי ולו שני בנים.

## קישורים חיצוניים

## הערות שוליים

קטגוריה:פוליטיקאים רוסים
קטגוריה:אנשי ק.ג.ב.
קטגוריה:ראשי ביון החוץ ברוסיה ובברית המועצות
קטגוריה:גנרלי ארמייה (הפדרציה הרוסית)
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:חבר המדינות
קטגוריה:רוסים שנולדו ב-1948
Requiem (שיר של אלמה)

**Requiem** (בעברית: **הרקוויאם**) הוא השיר שיצג את צרפת באירוויזיון 2017 שהתקיים בקייב, אוקראינה.

השיר בוצע על ידי אלמה. השיר שנבחר בבחירה פנימית של רשות השידור הצרפתית, נכתב והולחן על ידי נאזים חאלד שכתב והלחין גם את השיר שנשלח לתחרות על ידי צרפת שנה קודם לכן.

השיר הוגרל להיות מבוצע כ-26 והאחרון בסדר ההופעות של מופע הגמר, שנערך ב-13 במאי.

השיר בביצועה של אלמה סיים את התחרות במקום ה-12 מתוך 26 מדינות שהשתתפו בגמר.

## קישורים חיצוניים

* 

## הערות שוליים

קטגוריה:שירי 2016
קטגוריה:סינגלים מ-2017
קטגוריה:שירי אירוויזיון 2017
קטגוריה:שירי צרפת באירוויזיון
קטגוריה:שירים בצרפתית
קטגוריה:שירים על מוות
קטגוריה:סינגלים בהוצאת וורנר מיוזיק צרפת
אליפות גרמניה בכדורגל 1932

**אליפות גרמניה בכדורגל 1932** הייתה העונה ה-25 של התחרות. 

בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה. 

למשחק הגמר הגיעו ביירן מינכן ואיינטרכט פרנקפורט. לביירן מינכן זו הייתה ההופעה הראשונה במשחק הגמר, והניצחון הראשון. 

## ארגון האליפות
לתחרות העפילו 2-3 קבוצות מ-7 תחרויות אזוריות: 

המשחקים נערכו בשיטת נוק-אאוט (מפגש יחיד בין הקבוצות).

## מהלך התחרות

## משחק הגמר

## כדורגלנים מצטיינים
קרל אמר מאיינטרכט פרנקפורט כבש 7 שערים ובכך זכה בתואר מלך השערים. 

## קישורים חיצוניים
* נתונים מפורטים מאתר rsssf
* נתונים מאתר weltfussball

גרמניה
קטגוריה:עונות באליפות גרמניה בכדורגל
קטגוריה:1932 בגרמניה
הרווארד קרימסון

**הרווארד קרימסון** (באנגלית: **The Harvard Crimson**) הוא עיתון הסטודנטים היומי של אוניברסיטת הרווארד, שנוסד בשנת 1873.

זהו העיתון היומי היחידי הרואה אור בקיימברידג', מסצ'וסטס. הרווארד קרימסון נכתב, נערך ומנוהל באופן בלעדי על ידי סטודנטים לתואר ראשון ממכללת הרווארד למדעי הרוח.

## קישורים חיצוניים

* 

קטגוריה:אוניברסיטת הרווארד
קטגוריה:ארצות הברית: עיתונים
אלגוריתם צ'ודנובסקי

**אלגוריתם צ'ודנובסקי** הוא אלגוריתם מהיר לחישוב הספרות של פאי (מספר). האלגוריתם פורסם בשנת 1989 על ידי האחים דויד וגריגורי וולפוביץ' צ'ודנובסקי. האלגוריתם שימש לשבירת השיא העולמי לחישוב הספרות של פאי מספר פעמים: בשיאים שחישבו את 2.7 טריליון (כלומר 12^10) הספרות של פאי ב-2009, את 10 טריליון הספרות ב-2011, בנובמבר 2016 חישבו בעזרת האלגוריתם 22.4 טריליון ספרות של פאי ובספטמבר 2018 עד ינואר 2019 חושבו באמצעותו  31.4 טריליון ספרות].

סיבוכיות האלגוריתם כדי לחשב n ספרות היא  O(n \log^3 n).

האלגוריתם מבוסס על הטור האינסופי:
: \frac{1}{\pi} = 12 \sum^\infty_{k=0} \frac{(-1)^k (6k)! (545140134k + 13591409)}{(3k)!(k!)^3 \left(640320\right)^{3k + 3/2}}\!
אשר ניתן לפשטו לצורה 
 \frac{(640320)^{3/2}}{12\pi}=\frac{426880\sqrt{10005}}{\pi} = \sum^\infty_{k=0} \frac{(6k)! (545140134k + 13591409)}{(3k)!(k!)^3 \left(-262537412640768000\right)^{k}}\!
יישנם שלושה ביטויים מסוגים שונים, שהם סדרות בקצבים שונים וקבוע: בקצב פולינומי Mk, בקצב ליניארי Lk, בקצב אקספוננציאלי Xk, והקבוע C, שעל בסיסם ניתנת הנוסחה שהיא: 
:\pi = C \left(\sum^\infty_{k=0} \frac{M_k \cdot L_k}{X_k}\right)^{-1},
כאשר:
C = 426880\sqrt{10005}
Mk+1 = Mk * (12k+2) * (12k+6) * (12k+10) / (k+1)^3, M0 = 1  [Mk = (6k)! / ((3k)! * (k!)^3)]
Lk+1 = Lk + 545,140,134, L0 = 13,591,409  [Lk = 13591409 + 545140134*k]
Xk+1 = Xk * -262,537,412,640,768,000, X0 = 1  [Xk = (-640320)^3k = (-262537412640768000)^k]

ניתן אף לשפר את הנוסחה על ידי הצבה של:
Kk+1 = Kk + 12, K0 = 6
Mk+1 = Mk * (Kk^3 - 16Kk) / (k+1)^3 ,M0 = 1
## דוגמת קוד בפייתון של האלגוריתם

```python
import decimal


def binary_split(a, b):
    if b == a + 1:
        Pab = -(6*a - 5)*(2*a - 1)*(6*a - 1)
        Qab = 10939058860032000 * a**3
        Rab = Pab * (545140134*a + 13591409)
    else:
        m = (a + b) // 2
        Pam, Qam, Ram = binary_split(a, m)
        Pmb, Qmb, Rmb = binary_split(m, b)
        
        Pab = Pam * Pmb
        Qab = Qam * Qmb
        Rab = Qmb * Ram + Pam * Rmb
    return Pab, Qab, Rab


def chudnovsky(n):
    """Chudnovsky algorithm."""
    P1n, Q1n, R1n = binary_split(1, n)
    return (426880 * decimal.Decimal(10005).sqrt() * Q1n) / (13591409*Q1n + R1n)


print(f"1 = {chudnovsky(2)}")  # 3.141592653589793238462643384

decimal.getcontext().prec = 100 # number of digits of decimal precision
for n in range(2,10):
    print(f"{n} = {chudnovsky(n)}")  # 3.14159265358979323846264338...
```


## הערות שוליים

קטגוריה:פאי
צ'ודנובסקי